
Parlamentul României

Camera Deputaţilor
Comisia pentru apărare, ordine                                                                           Bucureşti, 18.06.2008

publică  şi  siguranţă  naţională                                                                             Pl-x 191/2008                                                          

           Nr.32/365
AVIZ

asupra propunerii legislative pentru modificarea Legii nr. 309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950 - 1961
În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere şi avizare, cu propunerea legislativă pentru modificarea Legii nr. 309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950 - 1961, trimisă cu adresa nr. Pl.x 191 din 14 aprilie 2008 şi înregistrată sub      nr. 32/365 din 15.04.2008.

             În conformitate cu dispoziţiile art.75 din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră  decizională. 

            Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă, menţionată mai sus, în şedinţa din 03.06.2008.


Membrii comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ nr. 1346 din 09.10.2006, precum şi punctul de vedere negativ al Guvernului.
În urma dezbaterilor Comisia, cu unanimitate de voturi pentru, a hotărât avizarea favorabilă a acestei propuneri legislative, cu următorul amendament: 

Titlul legii: „Lege pentru modificarea art. 2, alin. (1) din Legea nr. 309/2002 privind recunoaşterea şi acordarea unor drepturi persoanelor care au efectuat stagiul militar în cadrul Direcţiei Generale a Serviciului Muncii în perioada 1950 - 1961”
„Art. 1. – Persoanele care s-au aflat în situaţia prevăzută la art. 1 au dreptul la o indemnizaţie lunară neimpozabilă de 4 lei pentru fiecare lună de stagiu militar efectuat în cadrul Direcţiei Generale a Serviciului Muncii.”

Autori: dep. Costică Canacheu şi Marian Săniuţă

Motivare:  în prezent această indemnizaţie este de 2,35 lei, inechitabil în raport cu evoluţia indicelui preţurilor de consum.
În raport de obiectul şi conţinutul acesteia, iniţiativa legislativă face parte din categoria legilor ordinare.

Preşedinte,
Costică Canacheu

